**Nr. Înreg : 70/18.09.2022**

**CAIET DE SARCINI**

privind serviciile hoteliere şi facilităţile asigurate participanţilor la

**”Conferința internațională a lectorilor de limba română”**

ce se va desfășura în perioada 5 - 8 septembrie 2022 în Mamaia/ Constanța

**INTRODUCERE**

Caietul de sarcini face parte integrantă din documentaţia pentru elaborarea şi prezentarea ofertelor şi conţine ansamblul cerinţelor pe baza cărora se elaborează de către fiecare ofertant propunerea tehnică şi financiară.

Caietul de sarcini conţine, în mod obligatoriu, specificaţii tehnice. Cerinţele impuse vor fi considerate ca fiind minimale. În acest sens orice ofertă prezentată care se abate de la prevederile Caietului de sarcini va fi luată în considerare, dar numai în măsura în care propunerea tehnică presupune asigurarea unui nivel calitativ superior cerinţelor minimale din Caietul de sarcini. Ofertarea de produse cu caracteristici tehnice inferioare celor prevăzute în caietul de sarcini atrage descalificarea ofertantului. Lipsa uneia dintre caracteristicile tehnice solicitate sau neasumarea obligaţiilor impuse de achizitor constituie motiv de respingere a ofertei.

**SCURTĂ DESCRIERE**

Ca urmare a organizării de către Ministerul Educației și Institutul Limbii Române, în perioada **5 – 8 septembrie 2022**, a **Conferinței internaționale a lectorilor de limba română**, se întocmește prezentul caiet de sarcini, în vederea achiziției serviciilor hoteliere și a altor facilități necesare desfășurării în bune condiții a evenimentului. La acesta participă un număr de aproximativ 70 de persoane, lectori de limba română, invitați și organizatori.

**PERSOANA JURIDICĂ ACHIZITOARE**

Persoana juridică achizitoare este Institutul Limbii Române, cu sediul în str. Caransebeș nr.1, etaj.7, sector 1, Bucureşti, care încheie contractul de servicii.

**OBIECTUL CONTRACTULUI**

Obiectul contractului este achiziția de servicii hoteliere, **CPV-55000000-0** Servicii hoteliere, de restaurant şi de vânzare cu amănuntul**,**  în conformitate cu Caietul de sarcini.

Prin ofertele financiare, operatorii economici își vor asuma un tarif maxim prezentat în LEI, care va fi practicat în relația cu autoritatea contractantă, pe parcursul derulării contractului.

Atenție: **tarif maxim acceptat** per cameră dublă/noapte, cu TVA și orice alte taxe și servicii incluse: **400 lei**.

Modelul de contract este publicat în Documentele de atribuire pe pagina [www.ilr.ro](http://www.ilr.ro), secțiunea ”Despre noi”- „Transparență instituțională”- ”Achiziții Publice”.

**DATE TEHNICE ALE SERVICIILOR**

Cerințe:

* servicii hoteliere pentru un număr de 70 de participanți în 35 de camere duble estimate;
* în condiții speciale, o parte din camerele duble să fie adaptate la single la solicitare;
* mic dejun inclus ;
* cină în zilele de 5, 6 și 7 septembrie 2022;
* 1 sală de conferință dotată cu sistem de sonorizare, cu minim de 75 de locuri;
* camerele vor fi dotate cu grup sanitar propriu, apă caldă, tv în cameră, aer condiţionat, internet wireless gratuit, cu acces permis al participanților 24 h, cu serviciul permanent asistat la recepție;
* posibilitatea de folosire a spațiilor comune pentru mediatizare;
* asigurarea serviciilor aferente pauzelor conferinței;
* locația Mamaia/ Constanța;
* perioada serviciilor: 5 - 8 septembrie 2022 (3 nopți)

**Valoarea maximă estimată pentru servicii de cazare: 40.000,00 lei fără TVA respectiv 42.000,00 lei cu TVA,** pentru un număr de 70 de persoane.

Procedura aleasă este **procedura internă**, procedură proprie simplificată, criteriul de atribuire fiind**: *„cel mai bun raport calitate-preț”***, cu următorii factori de evaluare, prezentat în caietul de sarcini.

|  |  |  |  |  |  |
| --- | --- | --- | --- | --- | --- |
| Nr. crt | Criteriu/ factor | Descriere | Algoritm de calcul | Pondere | Punctaj maxim |
| **A. Prețul ofertei – 40 puncte** |
| 1 | Prețul ofertei | Componentă financiară | Pentru factorul de evaluare ”Prețul ofertei” – punctajul se va acorda astfel:a) Pentru cel mai scăzut dintre prețurile ofertelor se acordă punctajul maxim alocat factorului de evaluare Punctaj Ofertă =40 puncte;b) pentru alt preț decât cel prevăzut la lit. a) punctajul se calculează după algoritmul: Punctaj Ofertă = (preț minim/Poc) x 40, Preț minim = prețul cel mai scăzut al ofertelor primite pentru realizarea contractuluiPoc = prețul ofertei curente | 40 | 40 |
| **B. Calitatea propunerii tehnice – 60 puncte** |
| 1 | Calitatea și confortul serviciilor de cazare | Componenta tehnică | Punctajul obținut la acest factor de către ofertant se va calcula prin media aritmetică a cotațiilor afișate pe pagina a două sisteme de rezervări online, respectiv www.booking.com și [www.agoda.com](http://www.agoda.com), calificativ rezultat în urma evaluării clienților, astfel:- **bine**, pentru o cotație între **7,50 și 8,00** puncte se va obține un punctaj de **10** puncte;**- foarte bine,** pentru o cotație de **8,01 și 8,50** puncte se va obține un punctaj de **20** puncte **- excelent,** pentru o cotație de peste **8,51** puncte se va obține un punctaj de **30** puncte**.****Locația propusă trebuie să aibă minim 3 stele.** | 60 | 60 |

Stabilirea ofertei câștigătoare se va realiza prin clasificarea ofertelor în ordinea descrescătoare a punctajului total obținut.

În cazul unor oferte care vor prezenta același punctaj, departajarea se va face în funcție de preț (câștigător fiind ofertantul cu prețul cel mai mic).

Operatorii economici vor transmite, până la data și ora limită menționate în invitația de participare, oferta la sediul autorității contractante (mail: **achiziții@ilr.ro**).

Prestatorul are obligația de a prezenta în ofertă disponibilitatea unității de cazare pentru perioada conferinței precum și, la cererea beneficiarului, în copie, certificatul de clasificare al unităţii.

Tariful maxim ofertat precum și tarifele componente constituie elemente care nu pot fi depășite în procesul de atribuire a contractului, dar pot fi îmbunătățite în sensul diminuării acestora.

Celelalte elemente/condiții stabilite inițial în contract nu pot suferi modificări.

Oferta cu ***cel mai bun raport calitate-preț***, va fi desemnată câștigătoare, iar cu ofertantul desemnat câștigător se va încheia contractul.

**Obs.1** În calcularea prețului total/eveniment se vor lua în calcul tarifele maxime acceptate.

**Obs.2** Autoritatea contractantă își rezervă dreptul să poată confirma numărul final de participanți cu minimum 48 de ore înainte de prestarea respectivului serviciu, urmând ca facturarea să fie făcută pentru numărul confirmat.

Comunicarea câștigătorului contractului va fi transmisă simultan tuturor participanților la procedură, prin e-mail.

Autoritatea contractantă poate solicita operatorului economic cu care va semna contractul postarea în catalogul electronic din SICAP a ofertei în vederea finalizării on-line a procedurii de achiziție.

Contractul se va încheia cu ofertantul declarat câștigător înainte de începerea evenimentului, dar nu mai puțin de 5 zile până la debutul acestuia.

Modificările care intervin în derularea evenimentului și necunoscute de autoritatea contractantă reprezintă riscul prestatorului.

Pentru serviciile de cazare va fi achitată contravaloarea serviciilor efectiv prestate pe baza numărului efectiv de participanţi.

La cerere, pentru alți invitați sau însoțitori ai participanților, prestatorul va asigura doar rezervarea camerelor în hotelul în care va fi asigurată cazarea celorlalți participanți; plata aferentă acestor cazări se va face direct de către acești invitați, din bugetul propriu, la recepția hotelului (lista invitaților care au confirmat participarea/cazarea va fi comunicată ulterior operatorului). Se va realiza negocierea unui preţ mai avantajos decât ofertele general/normal disponibile, până la o dată limită stabilită de comun acord.

În vederea asigurării unei bune desfăşurări a evenimentului, prestatorul va comunica datele de contact (telefon, email) pentru o persoană desemnată ca organizator local.

**Alte informații:**

 Autoritatea contractantă are dreptul de a anula aplicarea procedurii de achiziție publică în condițiile prevăzute de lege. Autoritatea contractantă își rezervă dreptul de a încheia contractul de servicii cu operatorul economic declarat câștigător.

 În cazul în care procedura se anulează, ofertanții vor fi notificați de către autoritatea contractantă. În niciun caz autoritatea contractantă nu va fi responsabilă pentru daunele, indiferent de natură, legate de anularea procedurii.

Retrageri / Modificări**:** orice ofertant are dreptul de a-și modifica sau de a-și retrage oferta numai înainte de data și ora limită stabilită pentru depunere și numai printr-o solicitare scrisă în acest sens. Dacă ofertantul dorește să opereze modificari în oferta deja depusă, acesta are obligația de a asigura primirea și înregistrarea modificărilor respective de către autoritatea contractantă până la data si ora de depunere a ofertelor. Ofertantul nu are dreptul de a-și retrage sau modifica oferta după expirarea datei limită pentru depunere, sub sancțiunea excluderii acestuia de la procedura de atribuire a contractului de achiziție publică.

**APROB,**

Director General,

Daiana Theodora CUIBUS

Întocmit,

Ovidiu Cristian CLIM